Diari Oficial de la Generalitat Valenciana


Sumari del DOGV 4023, del 18-06-2001 (2001/5759)

Informació pública del projecte de reparcel·lació forçosa de l'illa 7 del PP-14 del Pla General d'Ordenació Urbana.
-------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5759


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte de reparcel·lació forçosa de l'illa 7 del PP-14 del Pla General d'Ordenació Urbana. [2001/F5759]
  
Per mitjà d'aquest edicte, es fa públic que l'alcalde, el senyor José Miguel Llorca Senabre, amb data 8 de maig de 2001 i número 1.067, així mateix, amb data d'11 de maig de 2001 i número 1.099, ha dictat les següents resolucions que literalment expressen: «...Vista la instància presentada pel senyor Ángel Salas Gallardo, en representació de la mercantil Gavina Port Edivil, SL, en la qual s'aporta el projecte de reparcel·lació forçosa modificat d'ampliació de la unitat reparcel·lable de l'illa 7 del PP-14 del Pla General d'Ordenació Urbana de la Vila Joiosa, el 19 d'octubre de 2000, número de registre d'entrada 8965; així com l'escrit del 16 de març de 2001, número de registre d'entrada 2186, en el qual s'aporta l'annex al projecte de reparcel·lació forçosa unitat reparcel·lable de l'illa 7 del PP-14 del Pla General d'Ordenació Urbana de la Vila Joiosa.
  
Atés el que s'estipula en l'article 69 de la Llei Reguladora de l'Activitat Urbanística, en què s'estableix: ?El projecte de reparcel·lació forçosa se subjectarà a les següents actuacions prèvies a la l'aprovació pel Ple de l'Ajuntament o per l'òrgan competent de l'administració actuant:
  
a) Informació pública convocada en les mateixes condicions de publicitat, forma i termini que regulen els articles 46.1 i 3 o 48.
  
b) Sol·licitud de certificat registral de domini i càrregues, simultània a la convocatòria de la informació pública.
  
c) Si apareixen titulars registrals no tinguts en compte en elaborar el projecte exposat al públic, se'ls donarà audiència per 10 dies abans de l'aprovació definitiva. El mateix es farà respecte als afectats per modificacions que, pel que fa al projecte inicialment elaborat, s'acorden durant la seua tramitació.
  
d) Requeriments dels propietaris a l'urbanitzador, dins del període d'informació pública, per a dirimir controvèrsies respecte a la valoració de drets, i contestació de l'urbanitzador...-.
  
Del que s'ha transcrit anteriorment es conclou que caldrà donar tràmit d'audiència als titulars registrals que no hagen sigut nominalment i formalment notificats de l'exposició pública del projecte. En la pràctica això determina una diferència procedimental rellevant respecte al tràmit previst en la llei per al programa. Per a l'exposició al públic d'aquest n'hi ha prou de cursar un avís als titulars de propietat que consten en el cadastre, cosa que resulta insuficient per a poder concloure la reparcel·lació, ja que si aparegueren titulars registrals no tinguts en compte (notificats en forma), caldria conferir-los aquest tràmit d'audiència per 10 dies per a poder concloure regularment les actuacions.
  
Atés que s'ha complit el tràmit de sol·licitud de certificat registral de domini i càrregues, per mitjà de l'expedició del certificat registral del senyor José Manresa García, registrador de la propietat del districte hipotecari de la Vila Joiosa, l'11 d'octubre de 2000. En raó del tràmit d'informació pública que es va donar al projecte de reparcel·lació forçosa d'ampliació de la unitat reparcel·lable de l'illa 7 del PP-14 del Pla General d'Ordenació Urbana de la Vila Joiosa, presentat el 19 d'abril de 2000, número de registre d'entrada 3542.
  
Per tot això, resolc:
  
1. Sotmetre a informació pública el projecte de reparcel·lació forçosa modificat d'ampliació de la unitat reparcel·lable de l'illa 7 del PP-14 del Pla General d'Ordenació Urbana de la Vila Joiosa, presentada pel senyor Ángel Salas Gallardo, en representació de la mercantil Gavina Port Edivil, SL, en data de 19 d'octubre de 2000, registre número 8965, convocada en les mateixes condicions de publicitat, forma i termini que regulen els articles 46.1 i 3, de la Llei Reguladora de l'Activitat Urbanística. Per això, és procedent:
  
A) Notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa referenciada en la present resolució.
  
B) Expedir un edicte d'informació pública, que es farà públic en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, advertint de la possibilitat de formular al·legacions. El període d'informació pública serà de 20 dies, que començaran a computar-se a partir de la publicació del corresponent anunci en el Diari Oficial de la Generalitat Valenciana.
  
C) La documentació estarà a disposició de tots els interessats a les oficines síties al carrer d'Hernán Cortés, número 2, en horari de 09.00 a 14.00 hores.
  
2. Donar per complit el tràmit de sol·licitud de certificat registral de domini i càrregues, per estimar-se verificat amb el certificat expedit l'11 d'octubre de 2000. Si bé cal posar en coneixement del registrador de la propietat el tràmit d'informació pública que es compleix per mitjà d'aquesta i respecte al projecte de reparcel·lació forçosa registrat amb el número d'entrada 8965, de 19 d'octubre de 2000, a fi que es pose en coneixement d'aquest ajuntament, en el cas que s'haguera inscrit en el Registre de la Propietat algun negoci jurídic que afectara alguna de les finques inicials del projecte de reparcel·lació que ens ocupa i posterior al certificat d'11 d'octubre de 2000. Si de la dita informació apareguera algun titular registral que no haja sigut nominalment i formalment notificats de l'exposició pública del projecte, se li conferirà el tràmit d'audiència per 10 dies.
  
3. Donar trasllat a la Conselleria de Medi Ambient, en veure's afectada una via pecuària, i remetre la mateixa còpia degudament diligenciada del projecte...».
  
Així mateix, en data 11 de maig de 2001, ha dictat el Decret número 1.099/2001, que literalment expressa: ?... Vist el Decret 1.067/2001, de 8 de maig de 2001, per mitjà del qual se sotmet a informació pública el projecte de reparcel·lació forçosa modificat d'ampliació de la unitat reparcel·lable de l'illa 7 del PP-14 del Pla General d'Ordenació Urbana de la Vila Joiosa.
  
Atés que el 16 de març de 2001, registre general d'entrada número 2186, el senyor Ángel Salas Gallardo, en representació de Gavina Port Edivil, SL, aporta l'annex al projecte de reparcel·lació forçosa unitat reparcel·lable de l'illa 7 del PP-14 del Pla General d'Ordenació Urbana de la Vila Joiosa.
  
Resolc: sotmetre a informació pública en les mateixes condicions fixades en el Decret 1.067/2001, per al projecte de reparcel·lació forçosa modificat d'ampliació de la unitat reparcel·lable de l'illa 7 del PP-14 del Pla General d'Ordenació Urbana de la Vila Joiosa, l'annex presentat per al projecte de reparcel·lació esmentat, el 16 de març de 2001, registre general d'entrada número 2186, per Gavina Port Edivil, SL...».
  
El tractar-se d'actes de tràmit que no decideixen directament o indirectament sobre el fons de l'assumpte, sense afectar la continuació del procediment, ni produir indefensió o perjuí irreparable als drets o interessos legítims, segons s'estableix en l'article 107 de la Llei 30/1992, assenyalarem que contra aquests actes no es pot interposar cap recurs.
  
Cosa que faig pública a fi de donar compliment al requisit establit en l'article 46.3 de la Llei Reguladora de l'Activitat Urbanística, en relació amb l'article 60 de la mateixa llei.